               12.8.2016

               LV

               Eiropas Savienības Oficiālais Vēstnesis

               C 294/109

         P8_TA(2014)0109
   Iebildumu neizteikšana pret deleģēto aktu: ex ante iemaksas noregulējuma finansēšanas mehānismos
   Eiropas Parlamenta 2014. gada 18. decembra lēmums par iebildumu neizteikšanu pret Komisijas 2014. gada 21. oktobra deleģēto regulu, ar ko Eiropas Parlamenta un Padomes 2014. gada 15. maija Direktīvu 2014/59/ES papildina attiecībā uz ex ante iemaksām noregulējuma finansēšanas mehānismos (C(2014)07674 – 2014/2923(DEA))
   (2016/C 294/38)

      Eiropas Parlaments,

               —

               ņemot vērā Komisijas deleģēto regulu (C(2014)07674),

               —

               ņemot vērā Komisijas 2014. gada 18. novembra vēstuli, kurā tā lūdz paziņot, ka Parlaments neizteiks iebildumus pret Komisijas deleģēto regulu.

               —

               ņemot vērā Ekonomikas un monetārās komitejas 2014. gada 16. decembra vēstuli Komiteju priekšsēdētāju konferences priekšsēdētājam,

               —

               ņemot vērā Līguma par Eiropas Savienības darbību 290. pantu,

               —

               ņemot vērā Eiropas Parlamenta un Padomes 2014. gada 15. maija Direktīvu 2014/59/ES, ar ko izveido kredītiestāžu un ieguldījumu brokeru sabiedrību atveseļošanas un noregulējuma režīmu un groza Padomes Direktīvu 82/891/EEK un Eiropas Parlamenta un Padomes Direktīvas 2001/24/EK, 2002/47/EK, 2004/25/EK, 2005/56/EK, 2007/36/EK, 2011/35/ES, 2012/30/ES un 2013/36/ES, un Eiropas Parlamenta un Padomes Regulas (ES) Nr. 1093/2010 un (ES) Nr. 648/2012 (1), un jo īpaši tās 103. panta 7. un 8. punktu un 115. panta 5. punktu,

               —

               ņemot vērā Ekonomikas un monetārās komitejas lēmuma priekšlikumu,

               —

               ņemot vērā vienošanos Padomē par īstenošanas regulu, ar ko attiecībā uz ex ante iemaksām vienotajā noregulējuma fondā nosaka vienādus Eiropas Parlamenta un Padomes Regulas (ES) Nr. 806/2014 piemērošanas nosacījumus (COM(2014)0710),

               —

               ņemot vērā Reglamenta 105. panta 6. punktu,

               A.

               tā kā Direktīvas 2014/59/ES (Banku atveseļošanas un noregulējuma direktīva) 130. pantā ir paredzēts, ka dalībvalstīm valsts līmeņa pasākumi, kas nepieciešami, lai nodrošinātu atbilstību šai direktīvai, ir jāpiemēro no 2015. gada 1. janvāra;

               B.

               tā kā, lai piemērotu direktīvu, dalībvalstīm ir jānodrošina, ka iemaksas tiek iegūtas vismaz reizi gadā no attiecīgajām kredītiestādēm un ieguldījumu brokeru sabiedrībām (turpmāk — iestādēm), kam ir izdota darbības atļauja to teritorijā (Banku atveseļošanas un noregulējuma direktīvas 103. panta 1. punkts);

               C.

               tā kā šīs iemaksas ir jāpielāgo iestāžu riska profilam atbilstīgi Komisijas deleģētajā aktā noteiktajiem kritērijiem;

               D.

               tā kā ar Banku atveseļošanas un noregulējuma direktīvas 103. panta 7. punktu Komisija tiek pilnvarota pieņemt deleģētos aktus, lai precizētu jēdzienu par iemaksu koriģēšanu proporcionāli iestāžu riska profilam, ņemot vērā visus šajā pantā minētos kritērijus;

               E.

               tā kā, lai īstenotu minētās pilnvaras, Komisija 2014. gada 21. oktobrī pieņēma Komisijas deleģēto regulu, ar ko Eiropas Parlamenta un Padomes 2014. gada 15. maija Direktīvu 2014/59/ES papildina attiecībā uz ex ante iemaksām noregulējuma finansēšanas mehānismos;

               F.

               tā kā šī deleģētā regula var stāties spēkā tikai pēc tam, kad būs beidzies Parlamentam un Padomei paredzētais rūpīgās pārbaudes periods, ja ne Parlaments, ne Padome nav izteikuši iebildumus, vai ja pirms minētā perioda beigām gan Parlaments, gan Padome ir informējuši Komisiju par savu nodomu neizteikt iebildumus; tā kā Banku atveseļošanas un noregulējuma direktīvas 115. panta 5. punktā ir noteikts, ka šis rūpīgās pārbaudes periods ilgst trīs mēnešus no dienas, kad minētais akts ir paziņots, t.i., līdz 2015. gada 21. janvārim, un to var pagarināt vēl par trīs mēnešiem;

               G.

               tā kā, lai netraucēti un savlaicīgi līdz 2015. gada 1. janvārim ieviestu Banku atveseļošanas un noregulējuma direktīvas režīmu, valsts noregulējuma iestādēm cik vien drīz iespējams un jebkurā gadījumā līdz 2015. gada 1. janvārim ir jāsāk aprēķināt un iekasēt iemaksas noregulējuma finansēšanas mehānismos; tā kā šī iemaksu aprēķināšana un iekasēšana ir jāveic saskaņā ar iepriekšminēto deleģēto regulu;

               H.

               tā kā šai deleģētajai regulai tādēļ vajadzētu stāties spēkā 2014. gadā, vēl pirms ir beidzies F apsvērumā minētais rūpīgās pārbaudes periods;

               I.

               tā kā pēc Parlamenta neformālās iesaistīšanās panāktā vienošanās Padomē par īstenošanas regulu, ar ko attiecībā uz ex ante iemaksām vienotajā noregulējuma fondā nosaka vienādus Eiropas Parlamenta un Padomes Regulas (ES) Nr. 806/2014 piemērošanas nosacījumus, atbilst iepriekšminētajai deleģētajai regulai;

               1.

               paziņo, ka tas neizsaka iebildumus pret deleģēto regulu;

               2.

               uzdod priekšsēdētājam šo lēmumu nosūtīt Padomei un Komisijai.

      (1)  OV L 173, 12.6.2014., 190. lpp.


title: 2013/265/ES: Padomes Lēmums ( 2013. gada 29. maijs ), ar ko ieceļ Reģionu komitejas locekli no Itālijas

text:
               6.6.2013

               LV

               Eiropas Savienības Oficiālais Vēstnesis

               L 154/7

         PADOMES LĒMUMS
   (2013. gada 29. maijs),
   ar ko ieceļ Reģionu komitejas locekli no Itālijas
   (2013/265/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Itālijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Giuseppe CASTIGLIONE kunga pilnvaru termiņa beigām ir atbrīvojusies Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejas locekļa amatā tiek iecelts:

               —

                  Guerino TESTA kungs, Presidente della Provincia di Pescara.

         2. pants
   Šis lēmums stājas spēkā tā pieņemšanas dienā.

      Briselē, 2013. gada 29. maijā

            Padomes vārdā –

            priekšsēdētājs

         R. BRUTON

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Komisijas Lēmums (ES) 2015/512 ( 2015. gada 25. marts ), ar kuru groza Lēmumu 1999/352/EK, EOTK, Euratom, ar ko izveido Eiropas Biroju krāpšanas apkarošanai ( OLAF )

text:
               26.3.2015

               LV

               Eiropas Savienības Oficiālais Vēstnesis

               L 81/4

         KOMISIJAS LĒMUMS (ES) 2015/512
   (2015. gada 25. marts),
   ar kuru groza Lēmumu 1999/352/EK, EOTK, Euratom, ar ko izveido Eiropas Biroju krāpšanas apkarošanai (OLAF)
   EIROPAS KOMISIJA,
   ņemot vērā Līgumu par Eiropas Savienības darbību un jo īpaši tā 249. pantu,
   tā kā:

               (1)

               Kolēģijas 2104. sanāksmē 2014. gada 5. novembrī Komisija nolēma reorganizēt savus dienestus un Ekonomikas un finanšu lietu ģenerāldirektorātam nodot Eiropas Biroja krāpšanas apkarošanai uzdevumus, kas saistīti ar to Komisijas tiesību aktu ierosinājumu sagatavošanu, kuru mērķis ir aizsargāt euro pret viltošanu un sniegt atbalstu minētajā jomā, izmantojot mācības un tehnisko palīdzību.

               (2)

               Tāpēc Komisijas Lēmums 1999/352/EK, EOTK, Euratom (1) būtu attiecīgi jāgroza.

               (3)

               Tā kā iepriekšminētā Komisijas dienestu reorganizācija stājās spēkā 2015. gada 1. janvārī, attiecīgās tiesību normas būtu jāatjaunina bez kavēšanās,

         IR PIEŅĒMUSI ŠO LĒMUMU.
   1. pants
   Lēmuma 1999/352/EK, EOTK, Euratom 2. pantu groza šādi:

               1)

               minētā panta 2. punkta otro teikumu svītro;

               2)

               minētā panta 4. punktu aizstāj ar šādu:
               “4.   Birojs atbild par Komisijas tiesību aktu ierosinājumu sagatavošanu krāpšanas apkarošanas nolūkā, kā minēts 1. punktā.”

         2. pants
   Šis lēmums stājas spēkā pirmajā dienā pēc tā publicēšanas Eiropas Savienības Oficiālajā Vēstnesī.

      Briselē, 2015. gada 25. martā

            Komisijas vārdā –

            priekšsēdētājs

         Jean-Claude JUNCKER

      (1)  Komisijas 1999. gada 28. aprīļa Lēmums 1999/352/EK, EOTK, Euratom, ar ko izveido Eiropas Biroju krāpšanas apkarošanai (OLAF) (OV L 136, 31.5.1999., 20. lpp.).


title: 2011/808/ES: Padomes Lēmums ( 2011. gada 5. decembris ), ar ko groza un pagarina piemērošanas laiku Lēmumam 2010/371/ES par apspriešanās procedūras pabeigšanu ar Madagaskaras Republiku saskaņā ar ĀKK un ES partnerattiecību nolīguma 96. pantu

text:
               7.12.2011

               LV

               Eiropas Savienības Oficiālais Vēstnesis

               L 324/1

         PADOMES LĒMUMS
   (2011. gada 5. decembris),
   ar ko groza un pagarina piemērošanas laiku Lēmumam 2010/371/ES par apspriešanās procedūras pabeigšanu ar Madagaskaras Republiku saskaņā ar ĀKK un ES partnerattiecību nolīguma 96. pantu
   (2011/808/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1) un grozīts Vagadugu, Burkinafaso 2010. gada 22. jūnijā (2) (turpmāk "ĀKK un ES partnerattiecību nolīgums"), un jo īpaši tā 96. pantu,
   ņemot vērā Iekšējo nolīgumu starp dalībvalstu valdību pārstāvjiem Padomes sanāksmē par pasākumiem, kas jāveic, un procedūrām, kas jāievēro, lai īstenotu ĀKK un EK partnerattiecību nolīgumu (3), un jo īpaši tā 3. pantu,
   ņemot vērā Eiropas Komisijas priekšlikumu,
   vienojoties ar Savienības Augsto pārstāvi ārlietās un drošības politikas jautājumos,
   tā kā:

               (1)

               Lēmums 2010/371/ES (2010. gada 7. jūnijs) par apspriešanās procedūras pabeigšanu ar Madagaskaras Republiku saskaņā ar ĀKK un ES partnerattiecību nolīguma 96. pantu (4) tika pieņemts, lai īstenotu atbilstošus pasākumus pēc tam, kad tika pārkāpti ĀKK un ES partnerattiecību nolīguma 9. pantā minēti svarīgi elementi.

               (2)

               Ar Lēmumu 2011/324/ES (5) minēto atbilstošo pasākumu piemērošanas laiks tika pagarināts līdz 2011. gada 6. decembrim, jo pēc divpadsmit mēnešu termiņa Madagaskaras puses nav parakstījušas ceļvedi par saskaņotu pārejas procesu, kā arī šādu ceļvedi nav apstiprinājusi Dienvidāfrikas Attīstības kopiena (SADC), Āfrikas Savienība un starptautiskā sabiedrība.

               (3)

               Nozīmīgie centieni, ko ar SADC starpniecību īstenoja Madagaskaras visas politiskās puses, ļāva lielākajai daļai galveno Madagaskaras politikas dalībnieku 2011. gada 16. septembrī parakstīt ceļvedi krīzes novēršanai Madagaskarā. Šajā ceļvedī ir ietvertas saistības, ko tā parakstītāji uzņemas veikt, lai īstenotu neitrālu, visaptverošu un saskaņotu pārejas procesu, kura rezultātā tiktu rīkotas ticamas, brīvas un pārskatāmas vēlēšanas, kas ļautu atjaunot Madagaskaras konstitucionālo kārtību. Ceļveža īstenošana jau ir sākta pēc tam, kad 2011. gada 28. oktobrī ar konsensu tika izvirzīts premjerministrs.

               (4)

               Tādējādi būtu jāgroza spēkā esošie atbilstošie pasākumi, lai Eiropas Savienība varētu atbalstīt pārejas procesu, ar nosacījumu, ka Madagaskaras puse būs izpildījusi savas saistības, kas attiecas uz ceļveža pamata punktiem vai kas attiecas uz ceļveža pamata punktiem, par kuriem varētu tikt panākta vienošanās politiskajā dialogā, kas varētu tikt izveidots starp Madagaskaras valdību un Savienību.

               (5)

               Lēmuma 2010/371/ES piemērošanas laiks beidzas 2011. gada 6. decembrī. Atbilstošajiem pasākumiem, kas grozīti ar šo lēmumu, vajadzētu būt piemērojamiem divpadsmit mēnešus, neskarot to iespējamu regulāru pārskatīšanu minētajā laikposmā,

         IR PIEŅĒMUSI ŠO LĒMUMU.
   1. pants
   Ar šo Lēmumu 2010/371/ES groza šādi:

               1)

               lēmuma 3. panta otro teikumu aizstāj ar šādu teikumu:
               "Šis lēmums ir spēkā līdz 2012. gada 6. decembrim, neskarot tā regulāras pārskatīšanas iespēju šajā laikposmā.";

               2)

               atbilstošos pasākumus, kas norādīti 2010. gada 7. jūnija Lēmuma 2010/371/ES pielikumā, aizstāj ar atbilstošiem pasākumiem, kas norādīti šā lēmuma pielikumā.

         2. pants
   Šis lēmums stājas spēkā tā pieņemšanas dienā.

      Briselē, 2011. gada 5. decembrī

            Padomes vārdā –

            priekšsēdētājs

         M. DOWGIELEWICZ

      (1)  OV L 317, 15.12.2000., 3. lpp.

      (2)  OV L 287, 4.11.2010., 3. lpp.

      (3)  OV L 317, 15.12.2000., 376. lpp.

      (4)  OV L 169, 3.7.2010., 13. lpp.

      (5)  OV L 146, 1.6.2011., 2. lpp.

      PIELIKUMS

         VĒSTULE PĀREJAS POSMA PREZIDENTAM

      Jūsu Ekselence!
      Eiropas Savienība (ES) piešķir lielu nozīmi noteikumiem, kas ietverti 9. pantā Partnerattiecību nolīgumā starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un grozīts Vagadugu, Burkinafaso 2010. gada 22. jūnijā (turpmāk "ĀKK un ES partnerattiecību nolīgums"). Cilvēktiesību ievērošana, demokrātiskas institūcijas un tiesiskums ir ĀKK un ES Partnerattiecību nolīguma svarīgākie elementi, kas ir mūsu attiecību pamatā.
      Ar 2011. gada 16. jūnija vēstuli Eiropas Savienība Jūs informēja par savu Lēmumu 2011/324/ES, ar ko līdz 2011. gada 6. decembrim pagarina atbilstošo pasākumu piemērošanu ĀKK un ES partnerattiecību nolīguma 96. panta 2. punkta c) apakšpunkta nozīmē.
      Kopš minētās dienas Eiropas Savienība ir rūpīgi sekojusi līdzi politiskajai situācijai Jūsu valstī un ir aktīvi atbalstījusi starpniecības centienus, ko jo īpaši īstenojušas Dienvidāfrikas Attīstības kopiena (SADC) un citi Āfrikas partneri un kuru rezultātā pēc SADC2011. gada 11. un 12. jūnija augstākā līmeņa sanāksmes 2011. gada 16. septembrī beidzot tika parakstīts ceļvedis krīzes novēršanai Madagaskarā, kurā tika izdarīti grozījumi un iekļauti paskaidrojumi attiecībā uz visu to Madagaskaras pilsoņu atgriešanos Madagaskarā, kuri ir trimdā politisku iemeslu dēļ.
      Eiropas Savienība ceļveža parakstīšanu vērtē atzinīgi – tas paver iespējas uz pārejas procesu, kura rezultātā vajadzētu notikt ticamām, brīvām un pārskatāmām vēlēšanām, kas ļautu atjaunot Madagaskaras konstitucionālo kārtību. Eiropas Savienība atgādināja, ka tā, atsaucoties uz aicinājumu, ko SADC un Āfrikas Savienībai (ĀS) vajadzētu paust, un cieši sadarbojoties ar starptautisko sabiedrību, joprojām ir gatava sniegt politisku un finansiālu atbalstu pārejas procesam un piedalīties tajā. Lai apsvērtu šā atbalsta noteikumus un nosacījumus, Eiropas Savienība ir gatava pastiprināt politisko dialogu ar pārejas posma iestādēm, kas izveidotas, īstenojot ceļvedi.
      Saskaņā ar ceļveža 4., 5., 6. un 8. pantu ar konsensu izvirzītā premjerministra un pārejas posma valdības iecelšana ir būtiski šā procesa īstenošanas posmi tādu apstākļu radīšanai, kas vajadzīgi, lai sadarbībā ar starptautisko sabiedrību varētu notikt ticamas, taisnīgas un pārskatāmas vēlēšanas.
      Eiropas Savienības politiskā un finansiālā palīdzība ir atkarīga no tā, vai Madagaskaras puse pilda turpmāk norādītās saistības.

                  Madagaskaras puses saistības

                  Eiropas Savienības saistības

                  Ceļveža parakstīšana

                  Savienības Augstā pārstāvja ārlietās un drošības politikas jautājumos (AP) pārstāvja paziņojums (pozitīvs vērtējums, kurā pausts gandarījums par ceļveža parakstīšanu un gatavība politiski un finansiāli atbalstīt pārejas īstenošanu, ja vien tas tiks īstenots)

                     Pirmās augsta līmeņa tikšanās ar Madagaskaras iestādēm (Madagaskaras divu ministru vizīte)

                     Tādu programmu, kas paredzētas visneaizsargātāko iedzīvotāju grupu atbalstam, noteikšana/formulēšana (Veselības, izglītības, Pārtikas programma, Pilsoniskās sabiedrības atbalsta programma, Pārtikas nodrošinājuma/lauku infrastruktūras programma. Lauku ceļu programma (HIMO)) saskaņā ar 10. Eiropas Attīstības fondu (EAF) aptuveni EUR 100 miljonu apjomā un budžeta pozīcijām.

                     Pārejas atbalsta programmu noteikšana saskaņā ar 10. EAF un budžeta pozīcijām

                     Sadarbības programmu attīstības jomā noteikšana saskaņā ar 10. EAF, jo īpaši izmantojot tehniskas sadarbības instrumentu (TCF) EUR 6 miljonu apjomā (intervences jomās, kas noteiktas 10. EAF VIP) un budžeta pozīcijas, un Eiropas Investīciju bankas operācijas.

                     Ar konsensu izvirzītā premjerministra un nacionālās vienotības pārejas posma valdības iecelšana

                  Madagaskaras pārejas posma prezidenta un pārejas posma valdības leģitimitātes atzīšana, kas ļauj ES vēstniekam Madagaskarā iesniegt akreditācijas rakstus

                     Konsultējoties ar SADC un ĀS formulēta ES pozitīva reakcija un aktīva dalība, lai koordinētu starptautiskās sabiedrības kopīgo reakciju

                     Vēlēšanu atbalsta pasākumu noteikšana, izmantojot dažādus instrumentus, tostarp jo īpaši Stabilitātes instrumentu, ņemot vērā pieejamos finanšu līdzekļus

                     Pārejas atbalsta programmu noteikšana saskaņā ar 10. EAF un budžeta pozīcijām

                     Attīstības sadarbības programmu noteikšana saskaņā ar 10. EAF (intervences jomās, ko noteikusi 10. EAF VIP) un budžeta pozīcijām

                  EAF un budžeta pozīcijām pārejas posma parlamenta un valsts neatkarīgas vēlēšanu komisijas (CENI) izveide un ticamu vēlēšanu sistēmas izstrāde un īstenošana ar Apvienoto Nāciju Organizācijas (ANO) atbalstu (vēlēšanu izvērtēšanas misijas ziņojums)

                     Ja ANO vēlēšanu novērtēšanas misijas ziņojums tiek uzskatīts par apmierinošu un vēlēšanu grafiks ir reāls:

                              —

                                 Madagaskaras iekļaušana prioritāro valstu sarakstā ES vēlēšanu novērošanas misijas veikšanai 2012. gadā – tādējādi tiek apstiprināta ES griba nosūtīt ES vēlēšanu novērošanas misiju, ņemot vērā pieejamos finanšu līdzekļus un faktu vākšanas misijas rezultātus

                              —

                                 Vēlēšanu atbalsta pasākumu formulēšana, izmantojot dažādus instrumentus, tostarp jo īpaši Stabilitātes instrumentu, ņemot vērā pieejamos finanšu līdzekļus

                     Likuma par amnestiju pieņemšana, ko ratificējis pārejas posma parlaments, un parlamenta pieņemts likums, kurā ietverti nosacījumi pārejas posma prezidenta, premjerministra un pārejas posma valdības locekļu demisijai, ja viņi vēlas kandidēt vēlēšanās

                     Nacionālā izlīguma un demokratizācijas atbalsta pasākumu noteikšana/formulēšana

                     Likumdevēja un prezidenta vēlēšanu norise

                     ES vēlēšanu novērošanas misijas nosūtīšana, ņemot vērā pieejamos finanšu līdzekļus

                  Vēlēšanu rezultātu oficiāla paziņošana

                     AP paziņojums par vēlēšanu norisi un rezultātiem, paužot gandarījumu par rezultātu ticamību

                     Vēlēšanu pozitīva vērtējuma gadījumā – procedūras uzsākšana, lai atceltu lēmumu, kas pieņemts saskaņā ar ĀKK un ES partnerattiecību nolīguma 96. pantu, un Eiropas Komisijas lēmumu par valsts kredītrīkotāja pilnvaru pārņemšanu

                     Jaunieceltais prezidents, valdība un parlaments un atgriešanās pie konstitucionālās kārtības

                  ES vārdā sniegta AP un attīstības komisāra– tajā pausts gandarījums par konstitucionālās kārtības atjaunošanu un apstiprināts, ka ES un Madagaskaras attiecības ir pilnībā normalizējušās, pilnā mērā atsākot sadarbību attīstības jomā

                     Lēmuma saskaņā ar ĀKK un ES partnerattiecību nolīguma 96. pantu un Komisijas lēmuma par valsts kredītrīkotāja pilnvaru pārņemšanu atcelšana

            Mēs mudinām Jūs, kā arī visus Madagaskaras politiskos partnerus neatlaidīgi turpināt centienus ceļvedi īstenot pēc iespējas ātrāk, lai ļautu Eiropas Savienībai atbalstīt saskaņotu un neitrālu pārejas procesu krīzes novēršanai Madagaskarā; šā procesa noslēgumā būtu jānotiek brīvām un ticamām vēlēšanām, kas ļautu atjaunot konstitucionālo kārtību.
      Eiropas Savienība nolēma aizstāt atbilstošos pasākumus, kas izklāstīti Lēmuma 2010/371/ES pielikumā, ar šādiem atbilstošiem pasākumiem:

                  —

                  humānā palīdzība un ārkārtas palīdzība netiek skarta;

                  —

                  Eiropas Komisija īstenos dažus projektus un programmas, no kurām tiešu labumu gūs iedzīvotāji;

                  —

                  budžeta atbalsts, kas paredzēts 9. un 10. EAF VIP, joprojām ir apturēts;

                  —

                  pašreiz tiek turpināta notiekošo 9. EAF projektu un programmu īstenošana, izņemot to pasākumu un maksājumu īstenošanu, kas tieši attiecas uz valdību un tās aģentūrām, paredzot iespējamu pārskatīšanu atkarībā no politiskās situācijas attīstības. Esošo līgumu grozījumi ir jāizskata katrā gadījumā atsevišķi;

                  —

                  reģionālie projekti tiek novērtēti katrā gadījumā atsevišķi;

                  —

                  10. EAF VIP īstenošana ir atkarīga no tā, vai Madagaskaras puse ievēro saistības, kas norādītas iepriekš saistību kopumā. Ja šīs saistības tiks ievērotas, Eiropas Savienība rīkosies, pakāpeniski īstenojot sadarbības programmas attīstības jomā, pārejas atbalsta pasākumus, it īpaši saistībā ar vēlēšanu procesa atbalstu un, visbeidzot, pilnībā atsākot sadarbību attīstības jomā ar Madagaskaru, tai darot pieejamu paredzēto līdzekļu lielāko daļu.

            Šie pasākumi paliks spēkā divpadsmit mēnešus, taču tos var jebkurā laikā pārskatīt, ņemot vērā politiskās situācijas pozitīvo vai negatīvo attīstību Madagaskarā.
      Ar cieņu,

               Eiropas Savienības vārdā –

               Padomes vārdā –

               Komisijas vārdā –


title: 2008/434/EK: Padomes Lēmums ( 2008. gada 6. jūnijs ), ar ko ieceļ Reģionu komitejas locekli no Itālijas

text:
               12.6.2008

               LV

               Eiropas Savienības Oficiālais Vēstnesis

               L 153/34

      PADOMES LĒMUMS

   (2008. gada 6. jūnijs),
   ar ko ieceļ Reģionu komitejas locekli no Itālijas
   (2008/434/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Itālijas valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ amatā Reģionu komitejas locekļus un to aizstājējus.

               (2)

               Pēc Giancarlo GABBIANELLI kunga pilnvaru termiņa beigām ir atbrīvojusies locekļa vieta,

         IR NOLĒMUSI ŠĀDI.
   1. pants

      Giuseppe MICARELLI kungs, sindaco del Comune di Capodimonte, ir iecelts par Reģionu komitejas locekli uz atlikušo pilnvaru termiņu, proti, līdz 2010. gada 25. janvārim.
   2. pants
   Šis lēmums stājas spēkā tā pieņemšanas dienā.

      Luksemburgā, 2008. gada 6. jūnijā

            Padomes vārdā —

            priekšsēdētājs

         A. VIZJAK

      (1)  OV L 56, 25.2.2006., 75. lpp.